Friedrich Reinhold Kreutzwald
<s>Friedrich Reinhold Kreutzwald (Jömper, 26. prosinca 1803. – Dorpat, 25. kolovoza 1882.), estonski pisac, folklorist i liječnik te jedna od ključnih figura rane faze Estonskog narodnog preporoda.</s><s>Kreutzwald je najpoznatiji kao autor Kalevipoega, estonskog nacionalnog epa.</s>

<s>Kreutzwaldovi su roditelji bili kmetovi na imanju u Jömperu, gdje se Kreutzwald i rodio 26. prosinca 1803. godine.</s><s>Njegov otac Juhan radio je kao postolar i čuvar žita, dok je njegova majka Annie bila sobarica.</s><s>Kada je kmetstvo ukinuto 1815. godine, roditelji su Kreutzwalda poslali u okružnu školu u Wesenbergu.</s><s>Kreutzwald je 1820. godine maturirao u Dorpatu te se zaposlio kao učitelj u osnovnoj školi.</s><s>Godine 1833. diplomirao je na medicinskom fakultetu pri Carskom univerzitetu u Dorpatu.</s><s>Iste godine, 18. kolovoza, oženio se s Marie Elisabeth Saedler.</s><s>Od 1833. pa sve do 1877. radio je kao općinski liječnik u Werru.</s><s>Za života je bio član niza europskih naučnik udruženja te je bio nosioc počasnih doktorata s nekoliko europskih univerziteta.</s>

<s>Ipak, Kreutzwald je najpoznatiji kao pisac i kao jedna od vodećih figura rane faze Estonskog narodnog preporoda.</s><s>Za života je napisao cijeli niz poučnih priča, temeljenih na folklornim pričama iz niza europskih zemalja (poput one o liscu Reynardu ili Trojici mudraca iz Gothama); te su priče mahom objavljene na njemačkom jeziku.</s><s>Njegov magnum opus svakako je estonski nacionalni ep Kalevipoeg, što ga je sastavio na estonskom jeziku temeljem bilješki koje je ranije prikupio Friedrich Robert Faehlmann.</s><s>Danas se Kreutzwalda smatra autorom prve izvorne knjige na estonskom jeziku, a za života se snažno zalagao i za to da se mladi estonski intelektualci služe estonskim jezikom.</s><s>Od ostalih djela treba spomenuti zbirku Stare estonske bajke (1866.), nekoliko zbirki pjesama te poemu o starješini Lembituu, koja je objavljena posthumno.</s>

<s>Preminuo je 1882. godine u Dorpatu.</s>

<s>Reference</s>

<s>Vanjske veze</s>

<s>Estonski pisci
Estonski pjesnici
Estonski liječnici</s>

